[{"text_idx": "#000015", "text": "\"Mae Mo\u0302n yn andros o werthfawr ei chyfraniad,\" meddai."}, {"text_idx": "#000016", "text": "\"Mae hi wedi gofalu am draddodiadau Cymru ar hyd y blynyddoedd ac yn dal i wneud hynny."}, {"text_idx": "#000018", "text": "\"Felly mi fydd Sir Fo\u0302n yn llwyddiant - fedrwn ni sicrhau hynny i chi.\""}, {"text_idx": "#000019", "text": "Mae'r trefniadau ar gyfer yr w\u0302yl ar waith eisoes, fel dywedodd Trefnydd y Brifwyl, Elen Elis."}, {"text_idx": "#000021", "text": "\"Mae 'na griw da, brwdfrydig yno, a dwi'n siw\u0302r y bydd yn Steddfod lwyddiannus - does gen i ddim amheuaeth am hynny."}, {"text_idx": "#000022", "text": "\"Safle mewn caeau ydi o, ddim yn bell o'r briffordd. Dim ond mater o gydweithio hefo'r Cyngor Sir er mwyn gwneud yn siw\u0302r bod yr elfen drafnidiaeth yn gweithio."}, {"text_idx": "#000023", "text": "Disgrifiad o\u2019r llun, Bydd yr w\u0302yl yn cael ei chynnal ger pentref Bodedern yng ngogledd yr ynys"}, {"text_idx": "#000024", "text": "Ychwanegodd yr Athro Derec Llwyd Morgan hefyd bod y pwyllgor gwaith wedi dechrau ar y broses o lunio rhaglenni pebyll fel y Babell Len."}, {"text_idx": "#000025", "text": "\"Da ni eisoes wedi troi'n meddwl at gynllunio rhaglenni'r pebyll - y Babell Len, y Ty\u0302 Gwerin ac yn y blaen - ond ar hyn o bryd, syniadau sydd gennym ni, meddai."}, {"text_idx": "#000027", "text": "\"Bydd llawer o bethau'n ymwneud a Mo\u0302n a hanes a diwylliant Mo\u0302n, ond dydyn ni ddim eisiau bod yn rhy blwyfol chwaith.\""}, {"text_idx": "#000028", "text": "\"Gyda golwg ar godi arian, rydyn ni wedi bod yn eithriadol ffodus i gael sefydlu 28 allan o 32 o bwyllgorau,\" meddai Mr Morgan."}, {"text_idx": "#000030", "text": "Ychwanegodd: \"Mae gennym ni darged ariannol o \u00a3325,000, ac fe godwn ni fe, heb os nac oni bai.\""}, {"text_idx": "#000034", "text": "\"Steddfod Ynys Mo\u0302n i gyd ydi hwn. Does 'na ddim yn amwys am ffin ynys, ac mae pawb sydd ar yr ynys yn edrych ymlaen at gael y Steddfod y flwyddyn nesa'.\""}, {"text_idx": "#000047", "text": "Colofn Shane: Sut mae atal Iwerddon?"}, {"text_idx": "#000048", "text": "Cysylltwch a\u0302 niTabledi a ffonau symudolHefyd yn Gymraeg"}]